laion/Wikipedia-Exotic huggingface dataset:
Sargapuu

Sargapuu (Entandrophragma) on meelialiste sugukonda kuuluv Aafrika troopiliste heitlehiste puude perekond. Sargapuu perekonna liigid kasvavad ainult Aafrika troopikavööndis. Osa liike võib kasvada väga kõrgeks, ulatudes 40–50 m kõrguseni, erandina ka 60 meetrini, ja tüve läbimõõt võib küündida kahe meetrini. 2016. aastal avastati Kilimanjaro kandis üks hiid-sargapuu, mis oli 81,5 m kõrgune, tüve läbimõõduga 2,55 meetrit. Sargapuu on kahekojaline, ta isas- ja emasõied paiknevad eri puudel. Lehed on sulgjad, 5-9 lehekeste paariga, iga leheke 8–10 cm pikk ja teritunud tipuga. Õied on hõredates õisikutes, õis on väike, viie kollaka 5 mm pikkuse kroonlehega ja kümne tolmukaga. Vili on viieosaline kupar hulga tiivuliste seemnetega. Perekonnas on 11 liiki: Entandrophragma angolense (Welw.) Panshin – tiaama-sargapuu Entandrophragma bussei Harms ex Engl. Entandrophragma candollei Harms – omu-sargapuu; puidu nimetus omu Entandrophragma caudatum (Sprague) Sprague Entandrophragma congoense (Pierre ex De Wild.) A.Chev. Entandrophragma cylindricum (Sprague) Sprague – sapelli-sargapuu; puidu nimetus sapell Entandrophragma delevoyi De Wild. Entandrophragma excelsum (Dawe & Sprague) Sprague – hiid-sargapuu Entandrophragma palustre Staner Entandrophragma spicatum (C.DC.) Sprague Entandrophragma utile (Dawe & Sprague) Sprague – sipo-sargapuu; puidu nimetus sipo Mitme sargapuuliigi puit on oluline kaubaartikkel. Kuna sargapuu puit sarnaneb mitme omaduse poolest päris mahagoniga, kasutatakse seda vahetevahel mahagoni asemel, tuntuimad puiduliigid on sapell ja sipo.
Eesti maatragunieskadron

Eesti maatragunieskadron (rootsi k. Estländsk landtdragonskvadron) oli 1700–1701 tegutsenud Rootsi ratsaväeüksus, mis kuulus Wolmar Anton von Schlippenbachi armeesse ning osales Põhjasõja ajal Eesti sõjategevuses. Üksus hävis Räpina lahingus. Eesti maatragunieksadron moodustati 1700. aasta Eestimaal riigirentnike poolt. Üksuse ülemaks sai major Andreas Ludwig von Rosen. 1701. aasta mais tegeles üksus Roosna-Alliku ja Viisu mõisa talupoegade protesti maha summutamisega. Samal aastal korraldas Hans Heinrich von Lieweni jalaväepataljon Võrumaale sõjakäigu, mis kulmineerus lahinguga Muska veski juures. Lahingus osales ka ligi 100 tragunit Roseni rügemendist, kes olid Liewewnile appi tulnud. Lahing lõppes Rootsi võiduga. Samal aasta septembris alustasid Vene väed Boriss Šeremetjevi juhtimisel sõjategevust Kagu-Eestis. Roseni kuskil 490-meheline maatragunieskadron, mille juurde oli veel lisaks saadetud 60 sõdurit, paiknes Räpina ümber. Rosen liikus oma väega Võhandu jõe äärde, kust avas oma kahe kahuriga venelaste pihta tule. Lõpuks piirati aga tema üksus ümber ning paljud kogemusteta värvatud põgenesid. Mitu tundi kestnud võitlus lõppes venelaste võiduga. Lahingus hukkus ka Rosen ning mitmed teised ohvitserid. Peale seda liideti üksuse riismed Saaremaa maatragunieskadroniga. Major Andreas Ludwig von Rosen Kapten Otto Reinhold Wrangell Kapten Hermann Reinhold von Strassburg Kornet Caspar von Dannenfeld "Svenska arméns regementen 1700-1718". Vaadatud 02.09.2023. Eesti rahva ajaloost Põhjasõja aastail 1700-1721. 1960. Lk 112. Kelch, Christian (2009). Liivimaa kroonika järg. Lk 169–170.
Leendert van Dis

Leendert Frans van Dis (sündinud 20. augustil 1944 Amsterdamis) on Hollandi endine sõudja. Dis võitis 1968. aasta suveolümpiamängudel Méxicos paarisaerulisel kahepaadil koos Harry Droogiga hõbemedali. Kuldmedali võitsid Anatoli Sass ja Aleksandr Timošinin, pronksmedali USA sõudjad William Maher ja John Nunn. Leendert van Dis veebisaidil Olympedia (inglise)
Krasnystawi maakond

Krasnystawi maakond (poola keeles powiat krasnostawski) on 2. järgu haldusüksus (maakond) Poolas Lublini vojevoodkonna keskosas. Maakonna keskus asub Krasnystawi linnas. 1946. aastal taastatud Krasnystawi maakond likvideeriti 1975. aastal. Krasnystawi maakond loodi uuesti haldusreformi käigus 1999. aastal. Maakonnas on kaks linna: Izbica ja Krasnystaw. Krasnystawi maakonnas on üheksa valda: Fajsławice vald Gorzkówi vald Izbica vald Kraśniczyni vald Krasnystawi vald Łopiennik Górny vald Rudniki vald Siennica Różana vald Żółkiewka vald Krasnystaw – historia miasta Teatr NN. Leksykon. Vaadatud 2. septembril 2023
Henricus Droog

Henricus Antonius Droog (kasutatud ka nimekuju Harry Droog; sündinud 17. detsembril 1944 Beemsteris) on Hollandi endine sõudja. Droog võitis 1968. aasta suveolümpiamängudel Méxicos paarisaerulisel kahepaadil koos Leendert van Disiga hõbemedali. Kuldmedali võitsid Anatoli Sass ja Aleksandr Timošinin, pronksmedali USA sõudjad William Maher ja John Nunn. Henricus Droog veebisaidil Olympedia (inglise)
Julija Fediv

Julija Fediv (sündinud 20. detsembril 1986 Tšernivtsis) on Ukraina kultuuri- ja meediajuht, avaliku elu tegelane, Hromadske TV direktor, 2021. aasta ÜRO naiste kultuurijuhtimise auhinna laureaat, Ukraina riikliku kultuurifondi esimene tegevdirektor ning Euroopa Liidu kultuuri- ja loomemajanduse programmi "Loov Euroopa" riikliku büroo juht Ukrainas. Auhind naised kunstides(en) 2021 "Верховная рада Украины на следующей неделе может отправить в отставку министра обороны Алексея Резникова". svoboda.org (vene). Radio Svoboda. 2. september 2023. Vaadatud 2. septembril 2023. Кроме того, депутат Ярослав Железняк сообщил, что возглавить Министерство культуры и информационной политики может Юлия Федив. "Жінки у мистецтві: хто отримав премію Women in Arts 2021" [Naised kunstides: kes võitis auhinna Women in Arts 2021]. bbc.com (ukraina). BBC News Україна. 13. märts 2021. Vaadatud 2. septembril 2023.
Romelli napsik

Romelli napsik (Pluteus romellii) on šampinjonilaadsete seltsi napsikuliste sugukonda kuuluv seen. Romelli napsik andmebaasis eElurikkus
Rõngasvöödik

Rõngasvöödik (Cortinarius armillatus) on šampinjonilaadsete seltsi vöödikuliste sugukonda kuuluv liik seeni. Rõngasvöödik andmebaasis eElurikkus
Lindmaa

Linmaa on eesti perekonnanimi. 2023. aasta 1. jaanuari seisuga oli Eestis perekonnanimi Lindmaa 75 inimesel: 37 mehel ja 38 naisel. Perekonnanimede levikult oli Lindmaa meeste puhul 3077. kohal ja naiste puhul 3272. kohal. Kõige levinum oli perekonnanimi Lindmaa vanuserühmas 5–9, kus neid on 10 000 elaniku kohta 0,94. Nimi oli kõige sagedasem Rapla maakonnas, kus sellist nime kandis maakonna 10 000 elaniku kohta 2,35 inimest. Nimede eestistamisel võeti Lindmaa aastatel 1935–1940 uueks perekonnanimeks 26 korral isikute poolt, kelle perekonnanimi oli varem Durst, Kelindemann, Liidermann, Linde, Lindeberg, Lindeman (3 juhul), Lindemann, Lindemann-Mullika, Lindman (3), Lindmann (8), Lindter, Linkmann, Linkstein ja Muhhin. Liis Lindmaa, eesti näitleja (1988–) Marek Lindmaa, eesti teleajakirjanik (1984–) Meelis Lindmaa, eesti jalgpallur (1970–) Statistikaamet: Nimede statistika (vaadatud 2.09.2023) Onomastika andmebaas. Nimede eestistamine: (uus nimekuju): Lindmaa. Lindmaa statistikaameti andmebaasis
Saaremaa maatragunieskadron

Saaremaa maatragunieskadron (rootsi k. Öselsk landtdragonskvadron) oli 1700–1709 tegutsenud Rootsi ratsaüksus, mis kuulus algul Wolmar Anton von Schlippenbachi ja pärast Adam Ludwig Lewenhaupti armeesse. Üksus likvideeriti peale Poltava lahingut. Saaremaa maatragunieskadron loodi 1700. aastal Saaremaal riigirentnike ja vaimulike poolt. Eskadroni esimeseks ülemaks sai ooberstleitnant Heinrich Johann von Brandt. 1701. aastal liideti üksusega Eesti maatragunieskadroni riismed. Üksus osales 1702. aastal Valmiera lahingus, kus langes vangi ka Brandt. Sama aasta detsembris oli eskadonis 16 ohvitseri, 15 allohvitseri, 181 reameest ja 155 hobust. Samal aastal sai järgmiseks ülemaks Jakob von Kaulbars. Tema all viidi üksus Schlippenbachi armeest üle Lewenhaupti armeesse. 1705. aastal osales eskadron Gemauerthofi lahingus, kus Kaulbars ka surma sai. Peale teda sai ülemaks Mathias Giezing. Eskadron marssis Lewenhaupti armee koosseisus Ukrainasse ning osales Poltava lahingus. Peale seda langesid üksuse riismed venelaste kätte vangi. Ooberstleitnant Heinrich Johann von Brandt Ooberstleitnant Jakob von Kaulbars Major Mathias Giezing Kapten Jakob Giezing Kapten Carl Henrik Rehbinder Kapten Didrik Johan Rehbinder Nordensvan, C. O. (1920). Svenska arméns regementen 1700-1718. Lk 14.
Rodriguese kangurlind

Rodriguese kangurlind (Foudia flavicans) on kangurlindlaste sugukonda kuuluv haruldane linnuliik, Rodriguese saare endeem. Rahvusvahelise Looduskaitseliidu punases nimestikus on ta ohulähedaste liikide kategoorias. Linnu kehapikkus on 12–13 cm. pea ja alapoole sulestik on kollane, näopiirkond oranž ning selg, saba ja tiivad pruunid. Rodriguese kangurlind tegutseb puuvõrades vähemalt 5 meetri kõrgusel. Mõnikord liigub ta parvedes. Lindu saab seostada Cunninghami araukaariaga (Araucaria cunninghamii) ja mõne sissetoodud taimeliigiga. Rohkem isendeid leidub piirkondades, kus on tihedamad ja liigirikkamad puistud kõrgematest puudest. Rodriguese kangurlind toitub putukatest, ämblikest, seemnetest, nektarist ja viljadest. Kunagi saarel arvukas lind oli teatud ajal väljasuremise piiril, sest 1968. aastal oli neid jäänud vaid 5–6 paari. Kaitsemeetmete tõttu tõusis liigi arvukus 1999. aastaks 911–1200 isendini. Liigile on peamiseks ohuks tema elukeskkonna hävimine. Metsad raiuti maha alepõllunduseks ja karjamaade tegemiseks; liigi konkurent on saarele sissetoodud võõrliik, kinaver-kangurlind (Foudia madagascariensis). Ka tsüklonid ja põud vähendavad lindude toidubaasi. Kaitsemeetmeteks on metsade uuendamine ja alade tarastamine hoidmaks eemal kariloomi. Rodrigues Fody Foudia flavicans. - IUCN Red List Rodrigues Fody Foudia flavicans. BirdLife International
Mõkola Palas

Mõkola Palas (Микола Дмитрович Палас; sündinud 26. mail 1980) on Ukraina sõjaväelane. Juhtis aastatel 2018–2021 35. merejalaväebrigaadi. 2023 – Ukraina kangelane 2022 – Bohdan Hmelnõtskõi ordeni I järk У 35-й бригаді морської піхоти – новий командир. Палас став заступником командувача МП (vaadatud: 03.09.2023) УКАЗ ПРЕЗИДЕНТА УКРАЇНИ №287/2023. Про присвоєння М.Паласу звання Герой України. За особисту мужність і героїзм, виявлені у захисті державного суверенітету та територіальної цілісності України, самовіддане служіння Українському народові постановляю: Присвоїти звання Герой України з врученням ордена «Золота Зірка» ПАЛАСУ Миколі Дмитровичу — полковнику, 18.05.2023 Указ Президента України № 366/2022. Нагородити орденом Богдана Хмельницького I ступеня: ПАЛАСА Миколу Дмитровича - полковника. 24.05.2022  Mõkola Palas – pildid, videod ja helifailid Wikimedia Commonsis
Heinrich Silber

Heinrich Silber (1938–1947 Henrik Sillapere; 8. oktoober 1900 Tallinn – 4. mai 1959 Leicester) oli eesti laskesportlane ja raamatupidaja. Silber lõpetas 1916. aastal Tallinna Linna Poeglaste Kaubanduskooli, õppides raamatupidajaks. Ta osales Tallinna Kooliõpilaste Pataljonis Vabadussõjas, lõpetas aastal 1920 sõjakooli sõjaaegse kursuse, 1921 Tallinna Reaalkooli ning õppis 1921–1926 Tartu Ülikooli õigusteaduskonna kaubandusosakonnas (ei lõpetanud), Üliõpilasselts Concordia vilistlane. 1916. aastal alustas ta Tallinna Kalevis jalgpalli- ja kergejõustikutreeninguid. 1924. aastal astus Kaitseliitu ja hakkas tegelema laskespordiga, kuuludes aastatel 1934–1937 Eesti koondisse ning püstitas meeskonna koosseisus neli Eesti rekordit. 1937. aastal sai ta MM-il kaks meeskondlikku hõbemedalit ja ühe pronksmedali. Tema laskmisteemalisi kirjutisi ilmus ajakirjas Kaitse Kodu! Silber töötas aastatel 1916–1917 Eestimaa kubermanguvalitsuses raamatupidajana ja 1917–1918 Sadamatehases ametnikuna, hiljem Rakvere Liimivabrikus, Tallinna Kompvekivabrikus ja Tallinna Piirituslakivabrikus raamatupidajana. Ta oli ka Kaitseliidu Tallinna maleva instruktor, tegeles skautluse ja kohtunikutööga. 1933. aastal oli ta auastmelt leitnant, 1942. aastal major. Teises maailmasõjas oli ta Saksa sõjaväes julgestuspataljoni ülem, põgenes 1944. aastal Saksamaale, andis end 1945. aastal inglaste kätte vangi ja oli 1946. aastani vangilaagris. 1947. aastal kolis ta Inglismaale, kus ta töötas Leicesteris Hostel-Corporationis arveametnikuna. Eesti Vabadussõja mälestusmärk Kotkaristi V klassi teenetemärk Valgeristi III klassi teenetemärk "TLÜAR väliseesti isikud". isik.tlulib.ee. Vaadatud 2. septembril 2023. "Silber, Heinrich - Eesti Entsüklopeedia". etbl.teatriliit.ee. Vaadatud 2. septembril 2023.
Ida-Okavango ringkond

Ida-Okavango ringkond on Namiibia 1. järgu haldusüksus (ringkond). Piirneb põhjas Angolaga ja kagus ning lõunas Botswanaga. Ringkond jaguneb 7 valimisringkonnaks. Halduskeskus ja suurim asula on Rundu. Ringkond moodustati 2013. aastal, kui Okavango ringkond jagati Ida-Okavango ringkonnaks ja Lääne-Okavango ringkonnaks.
Lääne-Okavango ringkond

Lääne-Okavango ringkond Namiibia 1. järgu haldusüksus (ringkond). Piirneb põhjas ja kirdes Angolaga. Ringkond jaguneb 8 valimisringkonnaks. Halduskeskus ja suurim asula on Nkurenkuru. Ringkond moodustati 2013. aastal, kui Okavango ringkond jagati Ida-Okavango ringkonnaks ja Lääne-Okavango ringkonnaks.
Pitsunda

Pitsunda on kuurortlinn Musta mere rannikul Gruusia loodeosas Abhaasias. Linn asub Bzõbi jõe suudmealal. Linnas asub 10. sajandil Gruusia kuninga Bagrat III ehitatud katedraal. 2011. aasta rahvaloenduse andmetel oli Pitsunda elanikest abhaase 58,7%, venelasi 27,3%, armeenlasi 4,3%, grusiine 3,2%, ukrainlasi 2,2% ja teistest rahvustest inimesi 4,3%. http://www.ethno-kavkaz.narod.ru/gagra11.html  Pitsunda – pildid, videod ja helifailid Wikimedia Commonsis
Rundu

Rundu on linn Namiibias, Ida-Okavango ringkonna halduskeskus. Rundu asub Okavango jõest lõunas, Angola piiri ääres. Rundu kesklinn asub 1105 meetri kõrgusel merepinnast. Tšeboksarõ, Venemaa Nieuwegein, Holland Rundu, Namibia Page Falling Rain. Vaadatud 2. septembril 2023
Hammastuvi (perekond)

Hammastuvi (Didunculus) on lindude perekond tuvilaste sugukonnas. Perekonnas on tänapäeval vaid üks liik. DNA uuringud on näidanud hammastuvi lähedast sugulust väljasurnud tuvilase dodoga ning perekonna ladinakeelne nimi Didunculus tähendabki "väikest dodo" (Didus on dodo vanem nimetus). Teada on kaks liiki: Didunculus strigirostris, hammastuvi † Didunculus placopedetes Välja surnud Didunculus placopedetes on kirjeldatud subfossiilide alusel, mida on leitud mitmest 2700–2850 aasta vanusest muistisest Tonga saartel. Samoal elav hammastuvi (Didunculus strigirostris) on IUCNi punase nimestiku järgi kriitilises seisundis. D. W. Steadman. An extinct species of tooth-billed pigeon (Didunculus) from the Kingdom of Tonga, and the concept of endemism in insular landbirds. - Journal of Zoology 268 (2006) 233–241 Tooth-billed Pigeon Didunculus strigirostris. - IUCN Red List
Eugen Puusepp

Eugen Puusepp (15. november 1905 Iisaku – 14. aprill 1985 Tallinn) oli eesti elektrotehnikateadlane. Puusepp oli kooliõpetaja poeg. Ta lõpetas 1924. aastal Tallinna Reaalkooli ja 1936. aastal Tallinna kõrgema tehnikumi elektrotehnika osakonna insener-elektrikuna. Pärast tehnikumi lõpetamist oli ta Haapsalu Tööstuskooli õpetaja, Riigiringhäälingu ja Türi ringhäälingu valvetehnik, Türi raadiojaama insener, Volta tehase insener, proovisaali juhataja ja TKO juhataja ning Eesti Energia projekteerimis-konstrueerimisbüroo juhataja. Alates 1947. aastast töötas Puusepp Tallinna Polütehnilises Instituudis assistendi, vanemõpetaja ja dotsendina. Ta luges elektrimasinate, elektrotehnika teoreetiliste aluste, elektrimõõtmiste ja üldelektrotehnika kursusi. 1963. aastal kaitses ta edukalt kandidaadiväitekirja, mille järel nimetati ta dotsendiks. Ta saavutas teaduslikus töös märkimisväärseid tulemusi elektromagnetiliste pumpade ja vahelduvvoolu lineaarsete mootorite uurimisel. Ta juhtis üliõpilaste konstrueerimisbüroo tööd ja korraldas magnethüdrodünaamiliste masinate alaste teaduslike tööde kogumiku väljaandmist, oli elektrotehnika aluste kateedri vanim õppejõud ning mitmete õpikute autor. Tema poeg oli insener ja tehnikateadlane Märt Puusepp. "Elektrotehnika aluste ja elektrimasinate instituut 50 : Infokilde tänapäevast ja möödunust - TalTech raamatukogu digikogu". digikogu.taltech.ee. Vaadatud 2. septembril 2023.
Giórgos Gerapetrítis

Giórgos Gerapetrítis (kreeka keeles Γιώργος Γεραπετρίτης; sündinud 26. juunil 1967 Kárpathose saarel) on Kreeka jurist, õigusteadlane ja poliitik. Ta on 27. juunist 2023 Kreeka välisminister. Ta sündis aastal 1967 Kárpathose saarel. Üles kasvas ta Pireuses. Pärast juuraõpinguid Ateena ülikoolis õppis ta Edinburghi ülikoolis magistriõppes ja sai doktorikraadi Oxfordi ülikoolist. Oma akadeemilise karjääri raames on ta olnud ka külalisprofessor Oxfordi ülikoolis ja London School of Economics and Political Science'is. Temast sai Ateena ülikooli õigusteaduskonna riigiõiguse professor ja ta töötas ka juristina. Ta on Pireuse Advokatuuri liige ja on kohtuasju menetlenud Kreeka Riiginõukogus, Euroopa Liidu Kohtus ja Euroopa Inimõiguste Kohtus. Tema spetsialiseerumisvaldkonnad on avalik õigus ja EL õigus, eelkõige haldusõigus, inimõigused ja telekommunikatsiooniõigus. Oma tööalase karjääri jooksul on ta töötanud olulistel ametikohtadel rahvusvahelistes ja riiklikes organisatsioonides ning töötanud ka paljudes seadusandlikes organites. Ta on kirjutanud kreeka, inglise ja prantsuse keeles teaduslikke raamatuid ja artikleid Kreeka ja rahvusvahelistes teadusajakirjades. 2005. aastal oli ta Kreeka telekommunikatsiooniettevõtte OTE juhatuse liige. Kyriakos Mitsotakis nimetas Gerapetritise 2016. aastal põhiseadusõiguse eksperdiks seitsmeliikmelisse nõuandvasse kogusse, et jälgida uue parteiprogrammi Uue Demokraatia koostamise protsessi. Juulist 2019 kuni maini 2023 oli ta Kreeka parlamendi liige ja Kyriákos Mitsotákise esimeses valitsuses riigiminister. Alates 1. märtsist 2023, pärast Kostas Karamanlise lahkumist transpordiministri kohalt Témpi rongiõnnetuse tõttu, juhtis ta peaministri otsusel taristu- ja transpordiministeeriumi haldusala. Pärast 2023. aasta Kreeka parlamendivalimisi sai tast 27. juunist 2023 Kreeka välisminister (Kyriákos Mitsotákise teises valitsuses). Ta on abielus ja kahe lapse isa.
Roman Hollmann

Roman Hollmann (30. oktoober 1907 Tallinn – 17. detsember 1998 Tallinn) oli eesti sporditegelane. Ta lõpetas 1925. aastal Tallinna Reaalkooli ja 1934. aastal elektriinsenerina Tallinna Tehnikumi. Aastatel 1925–1931 oli Hollmann Ülemaalise Eesti Noorsoo Ühenduse Tallinna osakonna (ÜENÜTO) spordiklubi juhatuse liige ja 1928–1940 EKRAVE Liidu kergejõustikuosakonna ja Eesti Kergejõustikuliidu kohtunikekogu aseesimees ning määrustekomitee esimees. Ta osales Rahvusvahelise Kergejõustikuliidu võistlusmääruste tõlkimisel ja Kergejõustlikuliidu käsiraamatu koostamisel. Ta tegutses jalg-, korv ja võrkpalli- ning kergejõustikukohtunikuna. Hollmann töötas aastatel 1934–1941 Volta tehases, oli 1942–1943 Tallinna Polütehnilises Instituudis vanemõpetaja, 1945. aastast dotsent, aastatel 1948–1950 elektroenergeetika kateedri juhataja ja 1957–1985 Eesti NSV Ministrite Nõukogu Geoloogiavalitsuse vaneminsener. Ta oli mitme õpiku autor. "ESBL". www.esbl.ee. Vaadatud 2. septembril 2023. "Hollmann, Roman 1907-1998 - TalTech ISIK". ws.lib.ttu.ee. Vaadatud 2. septembril 2023.
Mikmakid (film)

"Mikmakid" on 2009. aasta Prantsusmaa mängufilm. Režissöör Jean-Pierre Jeunet, peaosas Dany Boon.
Liivimaa tragunirügement (Schlippenbach)

Liivimaa tragunirügement (rootsi k. Livländskt dragonregemente) oli 1700–1709 tegutsenud Rootsi ratsaväeüksus, mis osales Põhjasõjas ning kuulus algul Wolmar Anton von Schlippenbachi ja pärast Adam Ludwig Lewenhaupti armeesse. Üksus likvideeriti peale Poltava lahingut. Liivimaa tragunirügement moodustati 1700. aasta juunis Liivimaal. Rügemendi ülemaks määrati Wolmar Anton von Schlippenbach. Üksus osales Kagu-Eesti sõjategevuses, peale mida oli see väga halvas seisus. 9. septembril 1701 toimunud sõjanõukogu ajal ütles Arvid Johann von Kaulbars (üks tragunirügemendi ohvitser), et rügemendis on vaid 100 võitlusvõimelist sõdurit. 1702. aastal oli Schlippenbachi rügemendist puudu 200 meest ning peale Hummuli lahingus saadud kaotusi oli 1703. aastal koosseisus vaid 79 meest ja 271 hobust. Peale lahingut viidi tragunirügement Tallinna, kust ta aprillis täiskoosseisus välja ratsutas. Mõlemad rügemendi osad liikusid Ukrainasse ning ühinesid Poltava lahingu eel. Lahingus üksus hävis ning ellujäänud sõdurid võeti koos von Schlippenbachiga vangi. "Council of war". Vaadatud 03.09.2023. "Svenska arméns regementen 1700-1718". Vaadatud 03.09.2023.
Toronto filmifestival

Toronto filmifestival võib tähendada mitut asja: Toronto rahvusvaheline filmifestival Toronto põlisrahvaste filmifestival
Psyche

Psyche /saiki:/ on NASA Discovery programmi planeeritav kosmoseaparaat, mis suundub uurima metallasteroidi 16 Psyche. 4. jaanuaril 2017 valiti Psyche missioon NASA Discovery programmi 14. missiooniks ja start oli kavandatud mitte varem kui 20. septembril 2022, kuid see lükati edasi. Psyche startis 13. oktoobril 2023. Psyche missiooni panustavad ka Arizona Osariigi Ülikooli teadlased ning seda käitab JPL.
Świdniki maakond

Świdniki maakond (poola powiat świdnicki) on 2. järgu haldusüksus (maakond) Poolas Lublini vojevoodkonna keskosas. Maakonna keskus asub Świdniki linnas. Świdniki maakond moodustati 1. jaanuaril 1999. aastal. Maakonnas on kaks linna: Piaski ja Świdnik. Świdniki maakonnas on neli valda: Mełgiewi vald Piaski vald Rybczewice vald Trawniki vald Historia powiatu Powiat Świdnicki w Świdniku. Vaadatud 3. septembril 2023
Polyscias rodriguesiana

Polyscias rodriguesiana (vanem nimetus Gastonia rodriguesiana, kohalikus keeles "bois blanc" - 'valge mets', 'valge puit') on India ookeanis Rodriguese saarel (Mauritius) kasvav araalialiste Araliaceae sugukonda tarasariku perekonda kuuluv haruldane taimeliik. IUCNi punases nimestikus on taim kantud kriitilises seisundis olevate kategooriasse. Tarasarikul on pehme, pundunud tüvi ja jämedad oksad. Ta võib kasvada 6–8 meetri kõrguseks, kuid tavaliselt on ta madalam ja kompaktsema kujuga. Lehed on sulgjad, umbes 30 cm pikad, viie kuni üheksa pikliku, nahkjalt läikiva, nürija ning alusel ümardunud lehekesega. Täiskasvanud puu lehed on erkrohelised. Lehtedel esineb heterofüllia, nagu ka ta Mauritiusel kasvaval lähedasel liigil Polyscias maraisiana '​l. Õisik on lehtedega ühepikkune pöörisjas liitõisik, millel õied paiknevad sarikatel külgraagude otstes. Õis on korrapärane kollakasrohelist värvi, kahesuguline. Õietupp on sigimikuga kokku kasvanud, kellukja õiekrooniga, millel 6–8 kroonlehte, emakasuuet ja tolmukat. Viljad on ümara kujuga. Puu õitseb ja viljub valdavalt oktoobris, kuid õitsemist ja viljumist on täheldatud juulist novembrini-detsembrini. Polyscias rodriguesiana on Rodriguese saare endeemne liik. Kunagi oli selle kasvukohti üle kogu saare, kuid eriti tavaline oli see rannikul, vanadel korallisetetel ja lubjasel pinnal. Siiski on ajaloolistest teadetest järeldatud, et puu polnud saarel kunagi arvukalt levinud. Väikesekasvuline noor taim kasvamas ranniku koralliliivadel François Leguati nimelise hiidkilpkonnade kaitsealal. Varjus võib taim kasvada kõrgeks ja saledaks, nagu see isend Grande Montagne'i looduskaitsealal. Noor võrse Pungad Õitsenud õied ja viljad Viljad Bois blanc Polyscias rodriguesiana. - IUCN Red List Bois blanc Polyscias rodriguesiana. Habitat and Ecology. - IUCN Red List
Ryki maakond

Ryki maakond (poola Powiat rycki) on 2. järgu haldusüksus (maakond) Poolas Lublini vojevoodkonna loodeosas. Maakonna keskus asub Ryki linnas. Ryki maakond moodustati 1. jaanuaril 1956. 1975. aastal Ryki maakond likvideeriti, kuid taastati haldusreformi käigus 1999. aastal. Maakonnas on kaks linna: Dęblin ja Ryki. Ryki maakonnas on viis valda: Kłoczewi vald Nowodwóri vald Ryki vald Stężyca vald Ułężi vald Historia Powiat rycki. Vaadatud 3. septembril 2023
Lubartówi maakond

Lubartówi maakond (poola powiat lubartowski) on 2. järgu haldusüksus (maakond) Poolas Lublini vojevoodkonna keskosas. Maakonna keskus asub Lubartówi linnas. Lubartówi maakond moodustati 1999. aastal. Maakonnas on neli linna: Kamionka, Kock, Lubartów ja Ostrów Lubelski. Lubartówi maakonnas on 11 valda: Abramówi vald Firlej vald Kamionka vald Kocki vald Lubartówi vald Michówi vald Niedźwiada vald Ostrów Lubelski vald Ostróweki vald Serniki vald Uścimówi vald estimation. Historia Powiat lubartowski. Vaadatud 3. septembril 2023